google/wiki40b huggingface dataset:
LDK-Maskvos karas (1534–1537)

Priešistorė

1522 m. rugsėjo 14 d. sudaryta Paliaubų sutartis – galiojo 5 metus, ji buvo pratęsiama 1526 ir 1532 m. Po Vasilijaus III mirties 1533 m., Elena Glinskaitė pasiūlė Žygimantui Senajam sudaryti taikos sutartį, tačiau vietoj jo LDK 1534 m. vasario mėnesį pateikė ultimatumą grįžti prie 1508 m. sutartimi nustatytų sienų. Ultimatumas buvo atmestas ir rugjūčio mėnesį prasidėjo karo veiksmai.

Paliaubos

Paliaubos buvo sudarytos 1537 m. vasario 18 d. Maskvoje. Pagal jas, Gomelio valsčius atiteko LDK, o Sebežas ir Zavološčė liko MDK.
Dachau

Istorija

Dachau vietovė pirmą kartą paminėta 805 m. Nuo 1270 m. Dachau pradėtos rengti mugės. Dachau smarkiai apiplėšė švedų kariuomenė Trisdešimties metų karo metu. 1933–1945 m. Dachau veikė pirmoji Vokietijoje nacių koncentracijos stovykla, kurioje žuvo apie 190 tūkst. žmonių. Po Antrojo pasaulinio karo į Dachau atsikėlė daug pabėgėlių iš Rytų Prūsijos.
Dešiniosios rankos taisyklė

Dešiniosios rankos taisyklė – taisyklė, pagal kurią galima nustatyti indukuotosios elektros srovės kryptį.

Formuluotė

Jeigu dešiniąją ranką ištiesime taip, kad magnetinio lauko vektorius  būtų nukreiptas į delną, o stačiu kampu ištiestas nykštys rodytų laidininko judėjimo kryptį, tai ištiesti keturi pirštai rodys indukuotosios elektros srovės kryptį. Jeigu dešine ranka apimsime laidininką taip, kad ištiestas nykštys rodytų srovės kryptį, tai pirštai rodys magnetinio lauko linijų kryptį.
Levanger FK

Istorija

Klubas įkurtas 1996 m. Pastaraisiais metais žaisdavo žemesniuose šalies futbolo divizionuose.
2015 m. pateko į antros pakopos pirmenybes.
Vladas Baltuonis

Biografija

1977 m. baigė Klaipėdos žemės ūkio buhalterinės apskaitos technikumą, buhalteris, 1985 m. baigė Lietuvos žemės ūkio akademiją, žemės ūkio gamybos ekonomistas-organizatorius. Ūkininkas, Kretingos raj. Kalniškių km. Baltuonių kalakutų ūkio savininkas.
Nuo 2001 m. Lietuvos socialdemokratų partijos Kretingos rajono skyriaus narys. Nuo 2000 m. Kretingos rajono savivaldybės tarybos narys.  2003–2007 m. Švietimo komiteto narys.
Lietuvos ūkininkų sąjungos Kretingos skyriaus narys. Lietuvos paukštininkystės asociacijos tarybos narys, Kretingos kredito unijos stebėtojų tarybos pirmininkas.
Sutuoktinė Vilija, vaikai Aistė, Gintarė, Šarūnas.
FA Kotayk Abowyan

Istorija

Klubas buvo vienas seniausių šalyje, anksčiau žaidė šalies čempionate. 1995 m. prisijungė Bananc Kotayk klubą. Nuo 2005 m. namų rungtynes žaidė Jerevane. Iš varžybų pasitraukė dėl finansinių sunkumų ir 2006 m. iširo.
Londonderio sala

Londonderio sala (isp. Isla Londonderry) – sala pietų Čilėje, Ugnies Žemės salyne, 3 km nuo pietvakarinių Ugnies Žemės salos krantų (skiria Balnero ir O’Brajano sąsiauriai), 112 km nuo žemyno kranto. Plotas – 643 km². Patenka į Magelano ir Čilės Antarktidos regioną (Čilės Antarktidos provincija). Paviršius kalnuotas (aukštis iki 1548 m). Sala giliai išraižyta įlankų ir fjordų, labai netaisyklinga. Pakrantės ilgumas – 402 km. Aplink gausu mažesnių salų, salelių ir uolų.
Londonderio sala negyvenama. Salą Londonderio markizo Roberto Stiuarto garbei pavadino britų keliautojas Robertas Ficrojus.
Ingė Lukšaitė

Biografija

Tėvas Kazimieras Lukša, motina Meilė Lukšienė, brolis Rimtis Lukša, sesuo Giedrė Lukšaitė-Mrazkova, išsiskyrusi. Vaikai Julija Ikamaitė 1967 ir Austėja Ikamaitė 1973. 1962 m. Vilniaus universitete baigė istorijos specialybę. 1972 m. istorijos mokslų kandidatė, 1993 m. – nostrifikuota humanitarinių mokslų daktarė.
1962–1964 m. Vilniaus rajono Trakų Vokės aštuonmetės mokyklos mokytoja. 1964–1967 m. Lietuvos mokslų akademijos Istorijos instituto aspirantė, 1967–1980 m. šio instituto jaunesnioji mokslinė bendradarbė, nuo 1980 m. – vyresnioji mokslinė bendradarbė.
1988–1990 m. Lietuvos dailės akademijos, 1995–2002 m. Vytauto Didžiojo universiteto, 2001–2007 m. Klaipėdos universiteto dėstytoja, Baltijos regiono istorijos ir archeologijos instituto vyriausioji mokslo darbuotoja. 2003–2008 m. Lietuvos mokslo tarybos pirmininko pavaduotoja.
Nuo 1992 m. leidinių „Knygotyra“, „Liaudies kūryba“ bei serijos „Senoji lietuvių literatūra“ redakcijos kolegijos narė. Dalyvavo respublikinėse, tarptautinėse bei užsienio istorikų, knygotyrininkų ir bibliotekininkų konferencijose.

Mokslinė veikla

Nagrinėja Lietuvos XVI–XVII a. kultūrą, knygos ir bibliotekų istoriją. Tyrimų kryptys: Lietuvos kultūros istorija XV–XVII a., reformacijos Lietuvos istorija (XVI–XVII a.). . Skelbia Lietuvos kultūros istorijos šaltinius: Lietuvos mokykla ir pedagoginė mintis XIII a. – XVII a. Istorijos šaltinių antologija, viena sudarytojų ir rengėjų (1994 m.). Parengė Andriaus Volano „Rinktinius raštus“ (1996 m.), Mato Pretorijaus „Prūsijos įdomybės, arba Prūsijos regykla” (t. 1 1999 m., t. 2 2004, t. 3 2006 m., t. 4 2011 m.). Paskelbė apie 70 mokslinių straipsnių.
Elena Degutienė

Elena Degutienė, lenk. Helena Degutis (g. 1959 m. Lenkijoje, Seinų apskrities Kampuočių kaime) – Lenkijos mokytoja, skaitlingų lietuvių kalbos vadovėlių rengėja.

Biografija

Lankė Vaitakiemio pradinę mokyklą, vėliau – Punsko licėjų. Įgijusi brandos atestatą mokėsi Suvalkų ikimokyklinio auklėjimo mokykloje. Po baigimo dirbo Vidugirių ir Vaitakiemio pagrindinėse mokyklose. Pastarojoje mokymo įstaigoje vadovavo mokinių dramos būreliui. Nuo 1992 m. neakyvaizdžiai studijavo Vilniaus pedagoginio institute, po baigimo suteikta lietuvių kalbos ir literatūros mokytojos kvalifikacija. Šešis metus dėstė lietuvių kalbą Suvalkų gimnazijoje. Nuo 1999 m. dirbo lietuvių kalbos mokytoja pagrindinėje mokykloje ir gimnazijoje Punske. Paruošė lietuvių kalbos vadovėlius Lenkijos mokykloms.
Egidijus Vilimas

Biografija

1978 m. baigė Rokiškio Edvardo Tičkaus vidurinę mokyklą. 1985 m. baigė Vilniaus pedagoginio instituto Istorijos fakultetą, istorijos ir teisės mokytojas. 1992 m. Lietuvos mokytojų kvalifikacijos kėlimo institute baigė politologijos kvalifikacijos kursus.
1985–1988 m. Kupiškio raj. Skapiškio vidurinės mokyklos istorijos mokytojas. 1988–1990 m. Juozo Tumo-Vaižganto vidurinės mokyklos istorijos mokytojas, 1990–2003 m. ir 2007–2011 m. mokyklos direktorius. 2003–2007 m. Rokiškio rajono savivaldybės meras.
Liberalų demokratų partijos, partijos Tvarka ir teisingumas (liberalai demokratai) narys, partijos pirmininko pavaduotojas, Rokiškio skyriaus pirmininkas. 2003–2007 m., 2007 m. (mandato atsisakė) ir nuo 2011 m. Rokiškio rajono savivaldybės tarybos narys. 
Lietuvos šaulių sąjungos narys. Sutuoktinė Raimonda, vaikai Dovilė, Monika.
Apl.de.ap

Vaikystė

Allan gimė Anchelese, Pampanga, Filipinuose. Jo mama buvo filipinė, o tėvas afroamerikietis karininkas. Netrukus po jo gimimo, tėvas paliko šeimą ir jo motina Cristina Pineda užaugino Apl ir šešis jaunesnius vaikus viena. Apl jaunesnysis brolis Arnel nusižudė, o jo jauniausias brolis Joven Pineda Deala buvo nužudytas 2009 m. kovo 2 d. Pampangoje.
Kai Apl buvo vaikas, jam reikėdavo važiuoti vieną valandą iki artimiausios mokyklos. Taip pat norėdamas pagelbėti šeimai, jis užsiiminėjo ūkininkyste. Pearl S. Buck labdaros organizacija parūpino jam rėmėją vardu Joe Ben Hudgens. Būdamos 11-kos metų Apl išskrido į JAV, gydyti nistagmos (reguliarūs, pasikartojantys nevalingi akių judesiai). Būdamas „Disneyland“, apl išreiškė norą pasilikti Jungtinėse Amerikos Valstijose. Po trejų metų, būdamas keturiolikos Apl, buvo įsivaikintas ir persikėlė į Ameriką, gyventi kartu su Hudgens.
Los Andžele jis lankė John Marshall vidurinę mokyklą, kur ir susitiko will.i.am. Will taip pat buvo Hudgens kambarioko sūnėnas. Po to jis praleido 2 metus Čikagoje, kur mokėsi Curie vidurinėje mokykloje, čia, pasak jo paties, jis susidomėjo muzika.
Apl ankstyvieji dainininkai, kurie įtakojo jo muziką buvo Stevie Wonder, The Eagles, The Beatles, A Tribe Called Quest, De La Soul, Leaders of the New School ir populiari filipinų roko/liaudies muzikos grupė Asin. Apl susipažinos su hiphopu per breiko šokį.

Solo karjera

Nuo 2007 m. Apl. de. ap dirba prie savo solo albumų. Debiutiniame albume Apl nori daugiau filipiniečių kultūros bei tradicinių filipiniečių instrumentų. Jis norėtų kartu su Chad Hugo iš „The Neptunes“ bei su Illmind iš „G-Unit“ įrašyti dainas dėl to, kad jie yra irgi filipiniečių kilmės. Keletą Apl dainų galima išgirsti jo oficialiame MySpace puslapyje. 2009 m. sausio 3 d. Apl pristatė savo pirmąjį singlą „You Can Dream“ kartu su Billy Crawford, Filipinų televizijos laidoje „Wowowee“.
Apl. de. ap yra įkūręs Apl labdaros organizaciją. Ši organizacija padeda Filipinų bei kitų Azijos šalių vaikams. Jis taip pat yra įkūręs savo nuosavą muzikos kompaniją pavadinimu „Jeepney Music, Inc“. Joje dirba tokie didžėjai kaip Free School, DJ Rockyrock, DJ MIA, ir PoetNameLife.
Aleksiejūniškių akmuo

Aleksiejūniškių akmuo – saugomas geologinis gamtos paveldo objektas, esantis Kaišiadorių rajone, Žiežmarių apylinkės seniūnijoje, Aleksiejūniškių kaime. Paskelbtas saugomu Kaišiadorių rajono savivaldybės tarybos 1992 m. spalio 1 d. sprendimu Nr. 231.
Masyvus riedulys stūkso pašlaitėje prie gruntinio kelio tarp Aleksiejūniškių ir Skudenių, paribyje su dirbamu lauku. Paminklinio akmens aplinkoje auga pakelės krūmokšniai, nėra informacinio ženklo, nuo kelio sunkiai pastebimas. Apylinkės: banguotas kraštovaizdis, dirbami atviri laukai, atokiau matyti kelios pavienės sodybos, pietvakarių pusėje sukasi vėjo jėgainės.
Akmuo surastas ir į šalikelę atvilktas melioratorių. Buvusi ankstesnė vieta nėra žinoma.
Kipušis

Istorija

Miesto teisės suteiktos 2012 m.
Hummer HX

Dizainas

„Hummer HX“ modeliu gamintojas norėjo pristatyti savo prekės ženklą mažesniam ir pigesniam rinkos segmentui. Automobilio projektavimas, pavadinimu „H4“, pradėtas 2004 m., o naujasis modelis, pagal gabaritus, turėjo būti artimas „Jeep Wrangler“.
2008 m. pristatytas „Hummer HX“ buvo mažesnis nei „H2“ ar „H3“. Automobilyje buvo sumontuotas V6 variklis su 6 pavarų automatine pavarų dėže. Kaip ir kiti „Hummer“ modeliai, šis turėjo nuo kėbulo atskirtą rėmą su priekine ir galine nepriklausoma pakaba, diskiniais stabdžiais ir visų varomųjų ratų važiuokle.
„HX“ buvo pristatytas su nuolaidžios galinės dalies konfigūracija, nudažytas matine alyvų spalva, turėjo nuimamas duris atvirais vyriais ir nuimamas kompozitines ratų arkas.
Matine alyvų eksterjero spalva taip pat nudažytos vidaus detalės, kurios pagrinde padarytos iš metalo. Dugnas padengtas gumuota danga. Automobilyje yra keturios sėdimos vietos su dviem vienvietėm vietom antroje eilėje. Išimamos galinės sėdynės leidžia padidinti krovininę erdvę. Priekinėje panelėje yra skyrelis telefonams ir MP3 grotuvams. Nėra įprastinio radijo, sumontuoti tik garsiakalbiai ir jungtys išoriniams skaitmeniniams grotuvams ir panašiems įrenginiams.
Dizaineriai Robertas Jablonskis, pietų korėjietis Kangas Min-Jongas, ir perujietis Davidas Rojas buvo naujieji „General Motors“ bendradarbiai, kurie dalyvavo „Hummer HX“ kūrime.
Lukanas

Markas Anėjus Lukanas (Marcus Annaeus Lucanus; 39 m. lapkričio 3 d. Kordoba – 65 m. balandžio 30 d. Roma) – romėnų poetas.
Marko Anėjaus Melo sūnus, Senekos Vyresniojo anūkas. Augo globojamas Senekos Jaunesniojo, studijavo Atėnuose.
Pelnė Nerono palankumą, tapo artimu jo draugu ir anksčiau laiko gavo kvestoriaus pareigybę. Parašė trijų dalių epinę poemą apie pilietinį karą „Farsalo mūšis“ (Pharsalia). Remiantis Tacito pasakojimu „Analuose“, Neronas iš pavydo uždraudė Lukanui išleisti šį kūrinį. Pasak Svetonijaus, kaip atsaką į prarastą susidomėjimą juo, Lukanas paskelbė užgaulių eilėraščių, į kuriuos Neronas niekaip nereagavo. Gramatikas Vaka iš esmės su tuo sutinka, teigdamas, jog vienas tų eilėraščių vadinosi „Apie degantį miestą“. Tą patį eilėraštį mini Stacijus.
65 m. Lukanas prisideda prie Pizono sąmokslo, yra išaiškinamas, jam įsakoma nusižudyti.
„Farsalo mūšis“ yra vienintelis išlikęs Lukano kūrinys.
Lančiūnavos Šv. Kazimiero bažnyčia

Istorija

Lančiūnavos dvaro dvarininkas Zigmantas Kognovickis vietoj senosios medinės bažnyčios 1863 m. pradėjo statyti mūrinę. Išmūrijus iki langų darbai dėl prasidėjusio sukilimo nutrūko. 1874 m. leista statyti mūrinę laidojimo koplyčią. Ji pastatyta 1880 m. Kauno gubernatorius neapsižiūrėjęs leido iš senosios bažnyčios perkelti liturginius reikmenis ir laikyti pamaldas. Netrukus leidimas atšauktas, bet gyventojai ir toliau meldėsi. 1885 m. uždrausta laikyti pamaldas. Rusijos Vidaus reikalą ministras 1886 m. leido pamaldas laikyti tik už mirusiuosius. Lančiūnavoje 1887 m. leistos dvejos šventės: kovo 4 d. ir gegužės 8 d. Po Antrojo pasaulinio karo iki 1991 m. bažnyčia neveikė.

Architektūra

Bažnyčia turi klasicizmo bruožų, stačiakampio plano, be apsidės. Sienos sumūrytos iš lauko akmenų, bokštas plytinis. Jis masyvus, iškilęs virš stogo.

Paveldas

Bažnyčios šventoriuje yra dubenėtas akmuo. Anksčiau tikėta, kad tokių akmenų duobutėje susirinkęs vanduo yra šventas.
Mančiagirės skardžiai

Mančiagirės skardžiai – gamtos paminklas, esantis pietų Lietuvoje, Varėnos rajone, Dzūkijos nacionaliniame parke, Ūlos kraštovaizdžio draustinyje, 1,5 km į pietus nuo Mančiagirės kaimo, Ūlos atkarpoje tarp Zervynų ir Mančiagirės, 0,4 km į vakarus nuo Mekšrinio ežero. Patenka į Varėnos miškų urėdijos Marcinkonių girininkijos 43, 53, 59, 60, 928, 932 ir 936 kvartalus. Saugomas nuo 1997 m. spalio 2 d.
Ūlos atkarpa ties skardžiais laikoma viena gražiausių, yra ypač mėgiama plaukiojančių baidarėmis. Būdingos raiškios upės kilpos, aukšti byrančio smėlio krantai.
Kęstutis Vilkauskas

Biografija

1993 m. baigė Vilniaus pedagoginį institutą, rusų kalbos ir literatūros, psichologijos mokytojas, 2003 m. baigė Lietuvos teisės universitetą, Valstybinio valdymo ir teisės fakultetą, teisės mokslų magistras.
Trakų rajono savivaldybės administracija, Trakų seniūnijos seniūno pavaduotojas, nuo 2002 m. seniūnas, 2009 m. Lietuvos savivaldybių seniūnų asociacijos viceprezidentas. 2016 m. Lietuvos savivaldybių seniūnų asociacijos prezidentas.
Kurį laiką buvo Žaliųjų judėjimo dalyviu, nuo 1996 m. tapo Lietuvos socialdemokratų partijos Trakų rajono skyriaus narys, nuo 2009 m. skyriaus pirmininkas.
2007 m. ir 2011 m. (mandato atsisakė) Trakų rajono savivaldybės tarybos narys. 
Trakų rajono savivaldybės kultūros ir sporto tarybos narys, policijos rėmėjas, Trakų Darts klubo prezidentas, yra vaidinęs Trakų karališkajame rūmų teatre. Sutuoktinė Eugenija, vaikai Aušrinė.
Kerpsamanės (skyrius)

Morfologija

Viduramžiais buvo manoma, kad augalo išvaizda nusako, kurią kūno dalį būtu galima tuo augalu gydyti. Nors kerpsamanės būna ir lapuotos ir plokščios anglišką pavadinimą (liverwort) jos gavo iš skiautėtus lapus turinčių rūšių kurių išvaizda primena kepenis (liver). Paprastos skiautėlapės kerpsamanės auga ant žemes, medžių, drėgnų uolų. Kai kurių rūšių viršutinis paviršius turi vaškinę kutikulę, kuri padeda mažinti išgarinamo vandens kiekį. Lapuotosios kerpsamanės turi labai plonus ir gležnus lapus, dažniausiai raudonus, purpurinės arba geltonos spalvos.

Dauginimasis

Daugelio skiautėlapių kerpsamanių rūšių moteriškieji ir vyriškieji lyties organai yra ant atskirų augalų. Marsantijos atveju tai į mažus skėčius panašūs dariniai ant kotelio. Vyriškasis organas yra disko pavidalo, o moteriškasis turi devynis „lapelius“, arba spindulius. Po apvaisinimo moteriškojo organo apatinėje pusėje, tarp spindulių išsivysto maži sporogonai. Kiekvienas sporogonas turi dėžutę iš kurios išmetamos sporos. Marsantyja taip pat dauginasi ir nelytiškai, užaugindama mažus pumpurus, iš kurių išsivysto nauji augalai.
Irena Daujotaitė

Irena Marija Daujotaitė (g. 1931 m. gruodžio 8 d. Darbėnuose) – Lietuvos kraštovaizdžio architektė.

Biografija

1957 m. baigė Kauno politechnikos institutą.  1957–1966 m. Miestų statybos projektavimo instituto architektė, 1966–1987 m. Vilniaus miesto Statybos ir architektūros valdybos Vilniaus landšafto architektė. Nuo 1993 m. Vilniaus Gedimino technikos universiteto dėstytoja, nuo 2000 m. docentė.
Lietuvos kraštovaizdžio architektų sąjungos narė.
Aresibas

Istorija

Aresibo vietovės ispanų apgyvendintos 1556 m., kai jie čia įkūrė nedidelį kaimelį. 1616 m. Aresibas gavo miesto statusą.
Heartburn

Apdovanojimai ir nominacijos

Meryl Streep buvo įvardinta kaip Geriausia aktorė Valladolid International Film Festivalyje už savo pasirodymą.
Ajegis

Istorija

Benediktinai VIII a. pastatė Irache vienuolyną. Čia 1569 m. pradėjo veikti pirmasis Navaros provincijos universitetas isp. Universidad Real de Hyrache (uždarytas 1824 m.). 1891 m. šalia vienuolyno pastatytas Bodegas Irache vyno fabrikas.
Vytautas Tumėnas

Biografija

1983 m. Vytautas Tumėnas baigė M. K. Čiurlionio menų gimnazijos Dailės skyrių. 1988 m. baigė Vilniaus dailės akademiją, meno istorijos, teorijos ir kritikos specialybę, 1988–1991 m. dirbo Lietuvos liaudies kultūros centre Tautodailės skyriuje, Tautinio kostiumo sektoriuje moksliniu bendradarbiu. Nuo 1990 m. dirba Lietuvos istorijos instituto Etnologijos skyriuje (nuo 1990 – vyr. laborantas; nuo 1991 – jaunesnis mokslinis bendradarbis; 1993–1998 m. Vytauto Didžiojo universiteto (ir Lietuvos istorijos instituto) doktorantas; nuo 1998 m. – LII asistentas; nuo 1998 11 18 – LII mokslinis darbuotojas). 1998 m. sausio 29 d. Vytauto Didžiojo universitete apgynė humanitarinių mokslų daktaro disertaciją.
Vytautas Tumėnas yra Lietuvos dailės istorikų draugijos narys (nuo 1995 m.), Société Européene pour l’Astronomie dans la Culture narys (2002 m.), Tautinių tradicinių dailiųjų amatų dirbinių ekspertų komisijos prie Lietuvos ūkio ministerijos pirmininko pavaduotojas (1991–2000 m.), pirmininkas (2003 m.), LR Kultūros ir sporto rėmimo fondo ekspertas (2004–2005 m.), Archeomitologijos instituto JAV asocijuotas bendradarbis (nuo 2004 m.), Lietuvos tautodailininkų sąjungos narys (nuo 2005 m.), Lietuvos dailininkų sąjungos narys (nuo 2006 m.), LR Seimo Etninės kultūros globos tarybos narys (nuo 2009 m.), Nordic Association for Semiotic Studies narys (nuo 2013 m.), Société Internationale d ́Ethnologie et Folklore (SIEF) narys (nuo 2013 m.).
Rimantas Kačinskas

Biografija

1976 m. baigė Vilniaus dailės instututą. Nuo 1978 m. architektas Šiauliuose. 1996–2004 m. savivaldybės įmonės „Šiaulių planas“ direktorius. Nuo 2004 m. individualios įmonės savininkas.
1996 m. Lietuvos liberalų sąjungos, 2002 m. Liberalų demokratų partijos narys. 1990–1995 m. Šiaulių savivaldybės tarybos deputatas. Lietuvos architektų sąjungos narys, kurį laiką vadovavo Lietuvos architektų sąjungos Šiaulių skyriui.
Žmona Živilė. Vaikai is pirmosios santuokos su Violeta Kačinskiene- Rūta, Dominykas.
Rizikos kapitalas

Rizikos kapitalas (angl. Venture capital) – privataus kapitalo (angl. Private equity) forma. Rizikos kapitalas daugiausiai investuojamas į akcijų biržose nelistinguojamas, dažnai naujai kuriamas (pvz., naujųjų technologijų) įmones, startuolius (angl. Startup). 
Jos bei Rizikos kapitalas fondai savo veikloje nevengia rizikos, imdamiesi inovatyvių, dar nežinomų bei neišbandytų sričių finansavimo. Rizikos kapitalo bendrovės laikomos savotiškais mokslo, technologijų bei inovacijų „ramsčiais“, pionierių veiklos partneriais. Taip pat rizikos kapitalas gali būti ir kitų įmonių veiklos finansavimo šaltinis. 
Investuotojas didina nuosavą investuojamų įmonių kapitalą, bet neįgauna įmonės kontrolės (turi mažiau kaip 50 % akcijų). Rizikos kapitalas taip pat yra be palūkanų perleistos lėšos; grąža gaunama, dalyvaujant veikloje ar padidinus įmonės vertę.
Rizikos kapitalistas ir įmonės savininkas (arba fondo valdytojas) tampa strateginiais partneriais, sudarydami strateginės partnerystės sutartį.
Lietuvoje rizikos kapitalo fondus vienija Lietuvos rizikos ir privataus kapitalo asociacija (LT VCA).
Džioveklė

Struktūra

Tai yra bechlorifilės žolės. Stiebai stori, šakoti arba nešakoti, dažnai pamatinėje dalyje sustorėję. Lapai žvyniški, pražanginiai.
Žiedai dažniausiai su trumpais žiedkočiais, susitelkę stiebo viršūnėje kekių arba varpos pavidalo žiedynuose. Taurelė varpiška, su 4–5 danteliais. Vainikėlis vamzdiškas, varpiškas arba piltuviškas, dvilūpis; viršutinė lūpa ištisinė arba dviskiautė, apatinė – triskiautė. Kuokeliai 4, ne ilgesni už vainikėlio vamzdelį; dulkinės plikos arba plaukuotos, viršūnės nusmailėjusios. Mezginė kiaušiniška arba rutuliška. Liemenėlis išlinkęs žemyn; purka dviskiautė.
Juozas Matonis

Biografija

1963 m. baigė Vilniaus 1-ąją vidurinę mokyklą. 1970 m. baigė Kinematografijos institutą Maskvoje.
1963–1966 m. Lietuvos kino studijos operatoriaus asistentas, 1970–1995 m. – Kino kronikos ir dokumentikos operatorius. Nuo 1993 m. – nepriklausomas televizijos ir kino operatorius, prodiuseris, režisierius. Nufilmavo apie 200 dokumentinio kino filmų, kino žurnalų ir kino kronikos siužetų.  Nuo 1996 m. bendradarbiauja LNK televizijoje.
Su V. Damaševičiumi kuria dokumentinių filmų ciklus: „Menininkų portretai. Metraštis“ (nuo 1994 m., 103 filmus), „Lietuvos kultūros paveldas“ (nuo 1996 m., 21 filmas), „Įveikti negalią“ (nuo 1996 m., 12 filmų), „Repeticija – teatro pulsas“ (nuo 1997 m., 9 filmai).
Kazys Kasperavičius

Biografija

1959 m. baigė Šiaulių jaunimo vakarinę mokyklą. 1961–1967 m. studijavo LSSR dailės institute. 1967–1969 m., 1971–1980 m. ir 1981–2012 m. Šiaulių dailės mokyklos mokytojas, 1969–1971 m. Šiaulių pedagoginio instituto (nuo 1997 m. Šiaulių universitetas) dėstytojas, 1980–1991 m. vyresnysis mokslinis bendradarbis. 
Nuo 1983 m. Lietuvos dailininkų sąjungos narys.

Kūryba

Kūrė figūrines kompozicijas, dekoratyvines skulptūras, mažąją plastiką, antkapius. Nuo 1967 m. dalyvavo respublikinėse ir miesto parodose. Svarbesni darbai: „Moteris“ (1970 m.), „Vaikas ant rutulio“ (1973 m.), dailininko Algimanto Trušio portretas, „Gulinti“ (1982 m.), „Gimimas“ (1982 m.), fontanas „Rūdė“ (1985 m.), „Chimeros“ (1988 m.), fontanas „Trys paukščiai“ (1990 m.) ir kt.
Goleniuvas

Istorija

Gyvenvietė įkurta XIII a. 1264 m. Pomeranijos kunigaikštis Barnimas I gyvenvietei, vadintai Goleniow, vėliau Gollnow, suteikė Magdeburgo teises. 1268 m. suteiktos miesto teisės. 1314 m. suteikta Liubeko teisė.
Jonas Algirdas Kugelevičius

Jonas Algirdas Kugelevičius (g. 1937 m. birželio 23 d. Trakogaliuose, Kaltinėnų valsčius) – Lietuvos matematikas, energetikas, habilituotas technologijos mokslų daktaras.

Biografija

1962 m. baigė Irkutsko valstybinį universitetą. 2002 m. habilituotas technologijos mokslų daktaras.
1962–1964 m. Irkutsko universiteto dėstytojas. 1964–1971 m. dirbo TSRS mokslų akademijos Sibiro energetikos institute Irkutske. 1971 m. grįžo į Lietuvą ir dirba Fizikinių ir techninių energetikos problemų institute (nuo 1990 m. Lietuvos energetikos institutas). 1996 m. stažavo Oksfordo universitete (Didžioji Britanija).

Mokslinė veikla

Tyrimų sritis – didelių energetikos sistemų optimalaus valdymo matematinių metodų tobulinimas, energijos poreikių ir kitų dinaminių stochastinių problemų energijos tiekimo vartotojams matematinis modeliavimas.
Klaipėdos geležinkelio tiltas

Klaipėdos geležinkelio tiltas  – tiltas Klaipėdoje per Dangės upę.

Istorija

Pastatytas 1874 m., kai buvo tiesiamas Klaipėdos-Tilžės geležinkelis. Išmūrytas iš akmenų su penkiomis pusapskritėmis arkomis jis atrodė rūstokas ir didingas. Aukščiausia tilto arka buvo 13,25 m pločio ir 8,5 m aukščio nuo vandens paviršiaus. Šio tilto atramos apačioje buvo su iškyšomis, kurios per ledonešį saugojo jį nuo sužalojimo. Tačiau laivybai tiltas nebuvo patogus: pro jo apačią galėjo praplaukti burlaiviai tik nuleistais stiebais. Todėl prie tilto teko pastatyti specialų mechanizmą stiebams pakelti. Sunaikintas užimant miestą. Dabartinis metalinės konstrukcijos tiltas atstatytas pokario metais.